henvendelse

Mange tak for al jeres arbejde for et bedre miljø!

Sidste år den 16. oktober 2011 på Worlds Food Day var jeg sammen med to andre med til at arrangere demonstrationen: ’GMO frit Danmark’ på Amagertorv, Strøget i København. (Idéen til denne demonstration er udsprunget af kampagnen imod den verdens førende GMO producent Monsanto: 'Millions Against Monsanto Campaign', der afholdes på ”The World Food Day").

Kunne jeres organisation ikke have interesse i at arrangere eller være medarrangører af en fredelig demonstration imod GMO i år? Hvordan kan de ansvarsløse bioteknikkere få lov til at fortsætte deres gale forsøg med konsekvenser, der er helt uoverskuelige? De spiller russisk roulette med vores hele eksistens. Hvordan kan det være tilladt at dyrke genmanipulerede afgrøder på åben mark, der ødelægger, spreder og blander sig med afgrøder fra andre (fx økologiske) jordbrug? Det kan jo ikke gøres om, når først skaden er sket. Hvordan kan det i det hele taget være tilladt at anvende GMO, der forårsager resistente virus, bakterier, insekter og ukrudtsplanter, er kraftfremkaldende, giver nye sygdomme, skaber genetisk forurening af plante- og dyrearter og gør, at landbruget bliver vedvarende afhængig af sprøjtemidler osv. Hvorfor er der uhyggelig tavshed omkring brugen af GMO i vores fødevare? Hvordan kan det gå for sig, at det er muligt at uddanne sig som gmo landmand (20 landmænd på skolebænken, 5 med kørekort som gmo landmænd sidste år og flere har fulgt trop) – Økologien er truet, specielt i så lille et land som Danmark, gør det svært at adskille GMO fra non-GMO.

Jeg ser frem til at høre fra jer snarest! Med venlig hilsen, Tilde Detz Jensen